壽春之戰
參考資料

↑  《三國志 卷二十八 魏書 王毌丘諸葛鄧鍾傳》：誕既與玄、颺等至親，又王凌、毌丘儉累見夷滅，懼不自安，傾帑藏振施以結眾心，厚養親附及揚州輕俠者數千人為死士。 〈魏書曰：誕賞賜過度。有犯死者，虧制以活之。 〉
↑  《三國志 卷二十八 魏書 王毌丘諸葛鄧鍾傳》：甘露元年冬，吳賊欲向徐堨，計誕所督兵馬足以待之，而復請十萬眾守壽春，又求臨淮築城以備寇，內欲保有淮南。朝廷微知誕有自疑心，以誕舊臣，欲入度之。世語曰：司馬文王既秉朝政，長史賈充以為宜遣參佐慰勞四征，於是遣充至壽春。充還啟文王：“誕再在揚州，有威名，民望所歸。今徵，必不來，禍小事淺；不徵，事遲禍大。”乃以為司空。書至，誕曰：“我作公當在王文舒後，今便為司空！不遣使者，健步齎書，使以兵付樂綝，此必綝所為。”乃將左右數百人至揚州，揚州人欲閉門，誕叱曰：“卿非我故吏邪！”徑入，綝逃上樓，就斬之。魏末傳曰：賈充與誕相見，談說時事，因謂誕曰：“洛中諸賢，皆原禪代，君所知也。君以為云何？”誕厲色曰：“卿非賈豫州子？世受魏恩，如何負國，欲以魏室輸人乎？非吾所忍聞。若洛中有難，吾當死之。”充默然。
1 2  《三國志 卷四 魏書 三少帝纪》：己卯，诏曰：“诸葛诞造构逆乱，迫胁忠义，平寇将军临渭亭侯庞会、骑督偏将军路蕃，各将左右，斩门突出，忠壮勇烈，所宜嘉异。其进会爵乡侯，蕃封亭侯。”……秋八月，诏曰：“昔燕剌王谋反，韩谊等谏而死，汉朝显登其子。诸葛诞创造凶乱，主簿宣隆、部曲督秦絜秉节守义，临事固争，为诞所杀，所谓无比干之亲而受其戮者。其以隆、絜子为骑都尉，加以赠赐，光示远近，以殊忠义。”
↑  《三國志 卷二十八 魏書 王毌丘諸葛鄧鍾傳》： 二年五月，徵為司空。誕被詔書，愈恐，遂反。召會諸將，自出攻揚州刺史樂綝，殺之。斂淮南及淮北郡縣屯田口十馀萬官兵，揚州新附勝兵者四五萬人，聚谷足一年食，閉城自守。遣長史吳綱將小子靚至吳請救。世語曰：誕既被徵，請諸牙門置酒飲宴，呼牙門從兵，皆賜酒令醉，謂眾人曰：“前作千人鎧仗始成，欲以擊賊，今當還洛，不復得用，欲蹔出，將見人遊戲，須臾還耳；諸君且止。”乃嚴鼓將士七百人出。樂綝聞之，閉州門。誕歷南門宣言曰：“當還洛邑，蹔出遊戲，揚州何為閉門見備？”前至東門，東門复閉，乃使兵緣城攻門，州人悉走，因風放火，焚其府庫，遂殺綝。誕表曰：“臣受國重任，統兵在東。揚州刺史樂綝專詐，說臣與吳交通，又言被詔當代臣位，無狀日久。臣奉國命，以死自立，終無異端。忿綝不忠，輒將步騎七百人，以今月六日討綝，即日斬首，函頭驛馬傳送。若聖朝明臣，臣即魏臣；不明臣，臣即吳臣。不勝發憤有日，謹拜表陳愚，悲感泣血，哽咽斷絕，不知所如，乞朝廷察臣至誠。”臣松之以為魏末傳所言，率皆鄙陋。疑誕表言曲，不至於此也。
↑  《三國志 卷二十八 魏書 王毌丘諸葛鄧鍾傳》：吳人大喜，遣將全懌、全端、唐諮、王祚等，率三萬眾，密與文欽俱來應誕。以誕為左都護、假節、大司徒、驃騎將軍、青州牧、壽春侯。
↑  《晋书》卷二：将军李广临敌不进，泰山太守常时称疾不出，并斩之以徇。
↑  《資治通鑑 卷七十七 魏紀九》：六月，甲子，車駕次項，司馬昭督諸軍二十六萬進屯丘頭，以鎮南將軍王基行鎮東將軍、都督揚豫諸軍事，與安東將軍陳騫等圍壽春。基始至，圍城未合，文欽、全懌等從城東北因山乘險，得將其眾突入城。
↑  《三國志 卷二十八 魏書 王毌丘諸葛鄧鍾傳》：是時鎮南將軍王基始至，督諸軍圍壽春，未合。諮、欽等從城東北，因山乘險，得將其眾突入城。
↑  《晋书》卷五十九：讨诸葛诞于寿春，失利，免官。
↑  《三國志 卷五十八 吴書 陆抗傳》：建兴元年，拜奋威将军。太平二年，魏将诸葛诞举寿春降，拜抗为柴桑督，赴寿春，破魏牙门将偏将军，迁征北将军。
↑  《資治通鑑 卷七十七 魏紀九》：昭敕基斂軍堅壁。基累求進討，會吳朱異率三萬人進屯安豐，為文欽外勢，詔基引諸軍轉據北山。基謂諸將曰：「今圍壘轉固，兵馬向集，但當精修守備，以待越逸，而更移兵守險，使得放縱，雖有智者，不能善其後矣！」遂守便宜，上疏曰：「今與賊家對敵，當不動如山，若遷移依險，人心搖蕩，於勢大損。諸軍並據深溝高壘，眾心皆定，不可傾動，此御兵之要也。」書奏，報聽。於是基等四面合圍，表裡再重，塹壘甚峻。文欽等數出犯圍，逆擊，走之。
↑  《資治通鑑 卷七十七 魏紀九》：司馬昭又使奮武將軍監青州諸軍事石苞督兗州刺史州泰、徐州刺史胡質等簡銳卒為遊軍，以備外寇。泰擊破朱異於陽淵，異走，泰追之，殺傷二千人。按：当时胡质已死，误。当时徐州刺史当为胡威。
↑  《資治通鑑 卷七十七 魏紀九》：秋，七月，吳大將軍綝大發卒出屯鑊裡，復遣朱異帥將軍丁奉、黎斐等五人前解壽春之圍。異留輜重於都陸，進屯黎漿，石苞、州泰又擊破之。太山太守胡烈以奇兵五千襲都陸，盡焚異資糧，異將餘兵，食葛葉，走歸孫綝。綝使異更死戰，異以士卒乏食，不從綝命。綝怒，九月，己巳，綝斬異於鑊裡。辛未，引兵還建業，綝既不能拔出諸葛誕，而喪敗士眾，自戮名將，由是吳人莫不怨之。
↑  《資治通鑑 卷七十七 魏紀九》：司馬昭曰：「異不得至壽春，非其罪也，而吳人殺之，欲以謝壽春而堅誕意，使其猶望救耳。今當堅圍，備其越逸，而多方以誤之。」乃縱反間，揚言「吳救方至，大軍乏食，分遣羸疾就谷淮北，勢不能久」。
↑  《資治通鑑 卷七十七 魏紀九》：誕等益寬恣食，俄而城中乏糧，外救不至。將軍蔣班、焦彝，皆誕腹心謀主也，言於誕曰：「朱異等以大眾來而不能進，孫綝殺異而歸江東，外以發兵為名，內實坐須成敗。今宜及眾心尚固，士卒思用，並力決死，攻其一面，雖不能盡克，猶有可全者；空坐守死，無為也。」文欽曰：「公今舉十餘萬之眾歸命於吳，而欽與全端 等皆同居死地，父兄子弟盡在江表，就孫綝不欲來，主上及其親戚豈肯聽乎！且中國無歲無事，軍民並疲，今守我一年，內變將起，奈何捨此，欲乘危徼幸乎！」班、彝固勸之，欽怒。
↑  《資治通鑑 卷七十七 魏紀九》：誕欲殺班、彝，二人懼，十一月，棄誕逾城來降。全懌兄子輝、儀在建業，與其家內爭訟，攜其母將部曲數十家來奔。於是懌與兄子靖及全端弟翩、緝皆將兵在壽春城中，司馬昭用黃門侍郎鍾會策，密為輝、儀作書，使輝、儀所親信繼入城告懌等，說「吳中怒懌等不能拔壽春，欲盡誅諸將家，故逃來歸命」。十二月，懌等率其眾數千人開門出降，城中震懼，不知所為。詔拜懌平東將軍，封臨湘侯；端等封拜各有差。
↑  《資治通鑑 卷七十七 魏紀九》：春，正月，文欽謂諸葛誕曰：「蔣班、焦彝謂我不能出而走，全端、全懌又率眾逆降，此敵無備之時也，可以戰矣。」誕及唐咨等皆以為然，遂大為攻具，晝夜五六日攻南圍，欲決圍而出。圍上諸軍臨高發石車火箭，逆燒破其攻具，矢石雨下，死傷蔽地，血流盈塹，復不城。城內食轉竭，出降者數萬口。欽欲盡出北方人，省食，與吳人堅守，誕不聽，由是爭恨。欽素與誕有隙，徒以計合，事急愈相疑。欽見誕計事，誕遂殺欽。欽子鴦、虎將兵在小城中，聞欽死，勒兵赴之；眾不為用，遂單走逾城出，自歸於司馬昭。
↑  《資治通鑑 卷七十七 魏紀九》：軍吏請誅之，昭曰：「欽之罪不容誅，其子固應就戮；然鴦、虎以窮歸命，且城未拔，殺之是堅其心也。」乃赦鴦、虎，使將數百騎巡城，呼曰：「文欽之子猶不見殺，其餘何懼！」又表鴦、虎皆為將軍，賜爵關內侯。城內皆喜，且日益饑困。司馬昭身自臨圍，見城上持弓者不發，曰：「可攻矣！」乃四面進軍，同時鼓噪登城。二月，乙酉，克之。誕窘急，單馬將其麾下突小城欲出，司馬胡奮部兵擊斬之，夷其三族。誕麾下數百人，皆拱手為列，不降，每斬一人，輒降之，卒不變，以至於盡。吳將于詮曰：「大丈夫受命其主，以兵救人，既不能克，又束手於敵，吾弗取也。」乃免冑冒陳而死。唐咨、王祚等皆降。吳兵萬眾，器仗山積。
↑  《資治通鑑 卷七十七 魏紀九》：夏，五月，詔以司馬昭為相國，封晉公，食邑八郡，加九錫；昭前後九讓，乃止。